open-index/open-wikipedia-markdown huggingface dataset:
Rang Jaminan MSC Malaysia

**Rang Jaminan MSC Malaysia** (*MSC Malaysia Bill of Guarantees*) adalah jaminan kerajaan Malaysia untuk menggalakkan pertumbuhan syarikat-syarikat berstatus MSC di Malaysia juga pertumbuhan industri teknologi maklumat.

Sepuluh kandungan Rang Jaminan itu adalah: 
# Menyediakan infrastruktur fizikal dan maklumat bertaraf dunia 
# Membenarkan pengambilan pekerja maklumat tanpa had
# Memastikan hakmilik bebas kepada syarikat berstatus MSC dengan pengecualian syarat pemilikan tempatan
# Memberi kebebasan untuk mencari pembiayaan di luar dan hak untuk meminjam dari luar 
# Menyediakan cukai pendapatan, elaun cukai pelaburan dan tarif telekomunikasi yang menarik termasuk tiada cukai selama 10 tahun dan tiada import duti untuk peralatan multimedia
# Menjadi pendahulu serantau dalam perlindungan hakmilik intelektual dan undang-undang siber 
# Tiada penapisan Internet 
# Menyediakan tarif komunikasi yang kompetitif pada peringkat global
# Tawaran tender untuk kontrak infrastruktur utama kepada syarikat terkemuka yang sanggup menggunakan MSC Malaysia sebagai hab serantau
# Menyediakan satu agensi yang berkesan iaitu Multimedia Development.

## Rujukan
* MSC MALAYSIA Bill of Guarantees

## Pautan luar
* MSC Malaysia
The Edge (Malaysia)

**The Edge** adalah sebuah akhbar mingguan di Malaysia yang tertumpu kepada isu-isu kewangan dan pelaburan. Akhbar ini diterbitkan oleh The Edge Communications Sdn Bhd dan dilancarkan pada tahun 1994 untuk golongan eksekutif syarikat dan masyarakat awam yang berminat dengan pasaran kewangan Malaysia.

The Edge diedarkan di seluruh Malaysia. Akhbar ini datang bersama *Haven*, sebuah majalah dwi-bulanan berkenaan hiasan dalaman dan perkebunan.

## Pautan luar
Advanced Micro Devices

**Advanced Micro Devices, Inc.** (**AMD**; ) adalah sebuah perbadanan multinasional yang berpusat di Amerika Syarikat dan terkenal dengan rancangan dan penghasilan mikropemproses dan mengkhususkan dalam litar bersepadu. Produk-produk utama termasuklah mikropemproses, cipset papan induk dan unit pemprosesan grafik untuk pelayan, stesen kerja, dan komputer peribadi, dan teknologi pemproses untuk televisyen digital dan konsol permainan video.

## Catatan

## Rujukan
* Rodengen, Jeffrey L. ''The Spirit of AMD: Advanced Micro Devices''. Write Stuff, 1998.
* Ruiz, Hector. ''Slingshot: AMD's Fight to Free an Industry from the Ruthless Grip of Intel''. Greenleaf Book Group, 2013.

## Pautan luar

* AMD Developer Central
* Current Institutional Investors
Knockturn Alley

Dalam siri Harry Potter, **Knockturn Alley** merupakan sebuah kawasan membeli-belah sama seperti Diagon Alley, kecuali hampir kesemua kedai-kedai di sini menjual pelbagai barang-barangan yang boleh dikategorikan sebagai barangan Ilmu Hitam.

Harry Potter pernah secara tidak sengaja telah memasuki kawasan ini setelah beliau pertama kali menggunakan Rangkaian Floo untuk ke Diagon Alley. Di kawasan ini terdapat sebuah kedai yang menjual barang-barang Ilmu Hitam yang terbesar di kawasan ini iaitu Kedai Borgin dan Burkes.

### Borgin dan Burkes
 
**Kedai Borgin dan Burkes** merupakan sebuah kedai rekaan yang telah direka di dalam siri Harry Potter. Kedai ini telah diasaskan oleh Encik Borgin dan Caractacus Burke. Walau bagaimanapun, pada tahun 1992, kedai ini hanya diuruskan oleh Encik Borgin sahaja. Di dalam kedai ini terdapat pelbagai barang-barang pelik dan aneh seperti kotak kaca berisi tangan berkedut yang terletak di atas sebuah kusyen, sepeket daun terup berlumuran darah, dan juga sebiji mata kaca yang merenung tajam. Terdapat juga topeng-topeng yang menyeringai seram bergantungan di dinding dan pelbagai bentuk tulang manusia yang berserakan di atas kaunter, manakala alat-alat tajam yang berkarat bergantungan di siling.
Babak Encik Borgin berurusan dengan Lucius Malfoy telah dipotong dari filem *[[Harry Potter and the Chamber of Secrets]]*, namun babak ini boleh dilihat dalam babak suntingan tambahan apabila filem ini dijadikan DVD.

Di kedai inilah juga, Draco Malfoy telah membeli Rantai Baiduri yang hampir menyebabkan Katie Bell terbunuh, selain tempat beliau meminta Encik Borgin untuk membaiki Kabinet Menghilang yang akhirnya digunakan untuk menyeludup masuk para Death Eater ke Hogwarts.

## Lihat juga
* Senarai Tempat siri Harry Potter
Ducati

**Ducati Motor Holding [[S.A. (perbadanan)|S.p.A]]** (Borsa Italiana: DMH ) merupakan pengeluar motosikal yang beribu pejabat di Bologna, Itali. Syarikat ini dimiliki oleh pengilang automotif Jerman, Audi melalui anak syarikat Italinya, Lamborghini yang mana ia dimiliki oleh Kumpulan Volkswagen.

## Rujukan


## Pautan luar
* Laman web rasmi
Anita Jaafar

**Anita Jaafar** (1951 – 14 Disember 2022) merupakan seorang seniwati Malaysia yang aktif berlakon sekitar 1970-an.

## Filemografi

### Filem
* *Kelana* (1972)
* *[[Penyamun Si Bongkok]]* (1972) 
* *[[Semambu Kuning]]* (1974)
* *Jangan Kau Tangisi* (1974)
* *[[Boneka Permata]]* (1974)
* *Malaysia 5* (1974)
* *[[Ultimo mondo cannibale|The Last Cannibal World]]* (1977)
* *[[Detik 12 Malam]]* (1980)

## Rujukan

## Pautan luar
* https://web.archive.org/web/20091026153120/http://www.geocities.com/alisobree/Actors

*
Koyakan Besar

**Koyakan Besar** merupakan hipotesis kosmologi yang mula diterbitkan pada tahun 2003, mengenai nasib muktamad alam semesta, iaitu jirim alam semesta, dari bintang dan galaksi ke atom dan zarah keunsuran, akan dirobek oleh pengembangan alam semesta pada satu masa akan datang. Secara teorinya, faktor skala alam semesta menjadi tidak terhingga pada masa terhingga pada masa akan datang.

Hipotesis ini amat bergantung kepada jenis tenaga gelap dalam alam semesta. Nilai kunci merupakan persamaan keadaan *w*, nisbah antara tekanan tenaga gelap dan ketumpatan tenaganya. Pada *w* < − 1, alam semesta akan dikoyakkan. Tenaga ini dikenali sebagai tenaga fantom, lebih ganas dari kuintesens.

Dalam alam semesta yang dikuasai tenaga fantom, "fabrik" alam semesta mengembang pada kadar yang meningkat. Walau bagaimanapun, ini menunjukkan bahawa saiz alam yang tercerap sentiasa mengecil; jarak ke sisi alam tercerap yang bergerak pada kelajuan cahaya semakin mendekati. Apabila saiz alam tercerap itu lebih kecil dari mana-mana struktur, maka, tiada saling tindak antara bahagian yang terjauh berlaku, sama ada kegravitian mahupun keelektromagnetan), maka mereka akan dikoyakkan.

Mula-mula, galaksi akan terpisah antara satu sama lain. Memang itupun yang berlaku kini, dengan galaksi yang bergerak keluar alam tercerap (lebih kurang 46.5 bilion tahun cahaya jauhnya). Lebih kurang 60 juta tahun sebelum pengakhirannya, graviti akan terlalu lemah untuk memegang Bima Sakti dan galaksi yang lain bersama. Lebih kurang tiga bulan sebelum pengakhiran, sistem suria akan tidak terikat secara graviti lagi. Dalam minit-minit terakhir, bintang dan planet akan dirobek, dan beberapa detik sebelum pengakhiran, atom akan dimusnahkan.

Pengarang hipotesis ini, yang diketuai Robert Caldwell dari Kolej Dartmouth, mengira bahawa pengakhiran alam semesta akan jadi lebih kurang 50 bilion tahun lagi.

## Lihat juga
* Kakuan Besar
* Remukan Besar
* Lantunan Besar
* Alam semesta yang memecut
* Nasib muktamad alam semesta
* Tenaga fantom
* Model kitaran
* Tenaga gelap

## Pautan luar
* Daily Kos: Science Friday: Long Live the Big Rip!
* The Big Rip: New Theory Ends Universe by Shredding Everything
* 
* Idea Koyakan Besar ini digunakan oleh Arthur C. Clarke dan Stephen Baxter dalam novel mereka *Firstborn*, bahagian ketiga dan terakhir dalam trilogi *A Time Odyssey*.
Grand Prix motosikal Belanda 2008

**Grand Prix motosikal Belanda 2008** adalah pusingan kesembilan dalam Kejuaraan MotoGP 2008. Ia akan berlangsung pada 26-28 Jun 2008 di TT Circuit Assen.

## Klasifikasi
### MotoGP

## Rujukan
Andrea Dovizioso

**Andrea Dovizioso** (lahir 23 Mac 1986 di Forlì, Itali) ialah seorang pelumba MotoGP. Beliau adalah juara Kejuaraan Dunia 125cc pada 2004.
Pemalar kosmologi

Dalam fizik kosmologi, **pemalar kosmologi** (lazimnya diwakili oleh huruf besar Yunani lambda: Λ) telah dicadangkan oleh Albert Einstein sebagai pengubahsuaian bagi teori asal kerelatifan amnya untuk mencapai alam semesta yang pegun. Einstein mengabaikan konsep cerapan anjakan Hubble yang menunjukkan bahawa alam semesta mungkin bukan pegun. Walau bagaimanapun, penemuan pecutan kosmik pada 1990-an telah memperbaharui penggunaan pemalar kosmologi.

## Persamaan
Pemalar kosmologi Λ muncul dalam persamaan medan Einstein yang telah diubahsuai
:R_{\mu \nu} - {\textstyle 1 \over 2}R\,g_{\mu \nu} + \Lambda\,g_{\mu \nu} = {8 \pi G \over c^4} T_{\mu \nu}
R dan g berkaitan dengan struktur ruang-masa, T berkaitan dengan jirim (dikatakan mempengaruhi struktur), dan G dan c adalah faktor tukaran yang timbul dari penggunaan unit pengukuran tradisional. Apabila Λ sifar, ia mengurangkannya kepada persamaan medan asal bagi kerelatifan am. Apabila T ialah sifar, persamaan medan menyatakan ruang kosong (hampagas). Cerapan astronomi menyatakan bahawa pemalar ini tidak boleh melebihi 10-46 km-2.

## Lihat juga
* Alam semesta Einstein
* Tenaga vakum
* Penyelesaian Lambdavacuum
* Elektrodinamik kuantum
* Tenaga takat sifar
* Persamaan Friedmann
* Letupan Besar

## Rujukan


## Bacaan lanjut

* Michael, E., University of Colorado, Department of Astrophysical and Planetary Sciences, "The Cosmological Constant", *[http://super.colorado.edu/~michaele/Lambda/lambda.html] *
* Ferguson, Kitty (1991). *Stephen Hawking: Quest For A Theory of Everything*, Franklin Watts. ISBN 0-553-29895-X.
* 

## Pautan luar
* Carroll, Sean M., *[http://pancake.uchicago.edu/~carroll/encyc/ "The Cosmological Constant"] * (short), *[http://www.livingreviews.org/lrr-2001-1 "The Cosmological Constant"]*(extended).
* 'Cyclic universe' can explain cosmological constant.
* News story:More evidence for dark energy being the cosmological constant
Tiger Mask

***Tiger Mask*** (タイガーマスク) ialah sebuah manga yang bermula pada 1968 dan kemudian dipadankan kepada anime oleh Toei Animation (ketika itu Toei Doga). Siri pertama anime ini adalah pada tahun 1969 hingga 1971 manakala siri keduanya dikenali sebagai *Tiger Mask Nisei* pada 1981 hingga 1982.
Getter Robo G

ialah siri anime kedua yang menggunakan francais *[[Getter Robo]]*. Ia diterbitkan oleh Toei Animation (ketika itu Toei Doga) dan disiarkan oleh Fuji TV dari 15 Mei 1975 hingga 25 Mac 1976.
Remukan Besar

**Remukan Besar** merupakan salah satu senario bagi nasib muktamad alam semesta dalam fizik kosmologi. Hal ini merujuk kepada pengembangan metrik angkasa berpatah balik dan alam semesta meruntuh, menjadikan pengakhiran sebagai ketunggalan lohong hitam.

## Gambaran keseluruhan
Jika tarikan kegravitian bagi semua jirim dalam ufuk tercerap cukup tinggi, pengembangan alam semesta akan terbalik secara tiba-tiba. Dengan ketiadaan pemalar kosmologi, perkara ini berlaku apabila ketumpatan jirim melebihi ketumpatan genting. Disebabkan entropi berterusan meningkat dalam fasa yang mengecut, pengecutan akan dilihat berbeza dari songsangan masa bagi pengembangan. Ketika alam semesta masih seragam, alam semesta yang mengecut akan menjadi terkumpul dengan cepat. Semua jirim akan bergabung menjadi lohong hitam, yang kemudian akan bergabung antara satu sama lain; penyatuan ketunggalan lohong hitam merupakan ketunggalan remukan besar.

Bukti eksperimen terbaru (cerapan supernova jarak jauh sebagai lilin piawai, dan pemetaan dengan leraian tinggi gelombang mikro kosmik latar belakang) telah menunjukkan bahawa pengembangan alam semesta tidak diperlahankan oleh graviti malah mengalami pecutan. Walau bagaimanapun, memandangkan siar tenaga gelap yang memacu pecutan masih tidak diketahui, ia masih berkemungkinan untuk alam semesta berpatah balik dan mengalami pengecutan mendadak.

## Lihat juga
* Lantunan Besar
* Koyakan BEsar
* Kematian haba alam semesta
* Alam semesta yang berayun
* Model kitaran
* Nasib muktamad alam semesta
* Panah masa

## Rujukan



## Pautan luar
* "Cosmic doomsday delayed" (news@nature.com)
Sarutobi Ecchan

ialah sebuah manga gadis ajaib (*magical girl*) ciptaan Shotaro Ishinomori. Nama asalnya ialah  tetapi ditukar namanya dengan *Sarutobi Ecchan* oleh Toei Animation (ketika itu Toei Doga) pada tahun 1971 apabila dipadankan ke bentuk anime dan mengandungi 26 episod kesemuanya.

## Pautan luar
* Laman rasmi Toei Animation - Sarutobi Ecchan
Pataliro

***Pataliro!*** (パタリロ!, *Patariro!*) ialah manga dan anime ciptaan Mineo Maya. Anime ini diterbitkan oleh Toei Animation dan disiarkan di Fuji TV dari 8 April 1982 hingga 13 Mei 1983. Ia mengandungi 49 episod kesemuanya.
Digimon Frontier

ialah siri anime keempat yang menggunakan francais Digimon. Ia bersiaran di Fuji TV dari 7 April 2001 hingga 30 Mac 2003. Ia mengandungi 150 episod kesemuanya.

Selepas *Digimon Frontier* berakhir, siri Digimon akan berehat selama tiga tahun untuk memberi laluan kepada anime *Konjiki no Gash Bell* (*Zatch Bell*) dari tahun 2003 hingga 2006. Selepas itu siri Digimon kembali ke kaca TV menerusi Fuji TV dengan nama *[[Digimon Savers]]*.

## Ringkasan cerita
Dunia Digital dalam bahaya. Sebuah dunia ditadbir oleh 3 Dewa Digimon. Tetapi salah seorang daripada mereka, Cherubimon telah membantah. Sebahagian Dunia Digital telah dimusnahkan, dan ia mula hancur. 10 pahlawan legenda, yang pada zaman purba telah menyelamatkan Dunia Digital sebagai pertukaran untuk hidup mereka sendiri, tidak lagi wujud. Dalam masa yang paling berbahaya, roh-roh pahlawan legenda mempamerkan kuasa baru kepada penduduk dunia yang berbeza iaitu Dunia Sebenar. Sekumpulan kanak-kanak manusia memasuki Dunia Digital dan mereka sendiri menjadi Digimon, ia satu perjalanan pertempuran dan pengembaraan.

## Watak
### Watak utama

Musuh dalam kategori spirit selain api, cahaya, petir, angin, ais dan kegelapan:-
* Ranamon (Spirit -Air-)
* Mercurymon (Spirit -Keluli-)
* Arbormon (Spirit -Kayu-)
* Grottomon (Spirit -Tanah-)

3 Bidadari yang Terbaik (memegang 10 spirit):-
* Cherubimon (Kegelapan, Tanah, Kayu, Kelulu & Air)
* Seraphimon (Cahaya & Angin)
* Ophanimon (Api, Ais & Petir)

Royal Knights:-
* Dynasmon
* Alphamon
* Omegamon
* Dukemon
* Magnamon
* Craniummon
* RhodoKnightmon
* Examon
* Duftmon
* Sleipmon
* UlforceVeedramon

10 Zaman (Spirit) -Pahlawan-:-
* AncientGreymon (Takuya)
* AncientGarurumon (Kouji)
* AncienBeetmon (Junpei)
* AncientIrismon (Izumi)
* AncientMegatherium (Tomoki)
* AncientSphinxmon (Kouichi)
* AncientMermaimon (Ranamon)
* AncientTrojamon (Arbormon)
* AncientVolcamon (Grottomon)
* AncientWisemon (Mercurymon)

## Media
### Anime
Digimon Fronteir disiarkan sebanyak 50 episod di Fuji TV di Jepun bermula pada 7 April 2002 sehingga 30 Mac 2003.

### Lagu
; Pembukaan tema
* "FIRE!!" ("API!!) oleh Kouji Wada

; Penutupan tema
*  oleh Kouji Wada (Episod: 1-26)
* "an Endless tale" ("satu kisah yang tidak berkesudahan") oleh Kouji Wada dan Ai Maeda (Episod: 27-50)

## Pautan luar
* Laman sesawang Toei (Digimon Frontier) (Jepun)
Ookami Shonen Ken

**Ookami Shonen Ken** (狼少年ケン) atau *Ken, The Wolf Boy* ialah siri anime TV pertama yang diterbitkan oleh Toei Animation (dahulunya dikenali sebagai Toei Doga) dan disiarkan di NET (sekarang TV Asahi) dari 25 November 1963 hingga 16 Ogos 1965.

## Pautan luar
* Laman rasmi Toei Animation - Ookami Shonen Ken
Hustle Punch

***Hustle Punch*** (ハッスルパンチ *Hassuru Panchi*) ialah siri anime TV keempat terbitan Toei Animation (ketika itu Toei Doga). Ia bersiaran dari 1 November 1965 hingga 25 April 1966 dan mengandungi 26 episod kesemuanya.
Kaizoku Ouji

**Kaizoku Ouji** (海賊王子) atau *Prince of Pirate* adalah siri anime TV yang keenam diterbitkan oleh Toei Animation. Siri ini bersiaran dari 2 Mei hingga 28 November 1966. Ia mengandungi 31 episod kesemuanya.
Razali Ismail

Dato' **Razali Ismail** (25 Jun 1949 - 28 November 2008) merupakan ahli politik Malaysia dan juga Ahli Parlimen Kuala Terengganu. Beliau pernah menjadi Timbalan Menteri Pelajaran selepas menang di dalam pilihan raya Malaysia 2008.

## Pendidikan
Beliau mendapat pendidikan menengah di Sekolah Menengah Kebangsaan Tengku Ampuan Intan, Kuala Berang sebelum meneruskan pengajian di Sekolah Menengah Sultan Sulaiman, Kuala Terengganu. Kemudian, Razali melanjutkan pengajian di Universiti Malaya dalam bidang sejarah. Setelah mengajar beberapa tahun, beliau tidak melepaskan peluang untuk membuat Sarjana Pendidikan di Birmingham, United Kingdom.

## Kerjaya
Memulakan kerjaya sebagai guru di SMK Tengku Ampuan Intan, Kuala Berang beliau juga merupakan pensyarah di beberapa buah maktab perguruan di Malaysia. Beliau menjadi timbalan pengetua di Maktab Perguruan Kota Bharu sebelum dilantik pengetua Maktab Perguruan Pasir Panjang, Kuala Terengganu dan kemudiannya di Maktab Perguruan Batu Rakit, Kuala Terengganu. Setelah itu, beliau telah dinaikkan pangkat sebagai pengarah Jabatan Pendidikan Negeri Terengganu.

Beliau kemudiannya dilantik sebagai pengarah Bahagian Pendidikan Guru, Kementerian Pelajaran pada 2002.Bertanding Pada Pilihanraya Umum 2004 dan menewaskan penyandang kerusi Parlimen Kuala Terengganu daripada PAS,Dr Syed Azman Syed Ahmad Nawawi Beliau juga pernah memegang jawatan sebagai Pengerusi Perbadanan Tabung Pendidikan Tinggi Nasional(PTPTN)

## Pilihan raya Malaysia 2008
Dalam Pilihan Raya Umum Malaysia 2008 beliau mengalahkan calon dari PAS, Mohamad Sabu dan Maimun Yusuf (Bebas) dengan majoriti sebanyak 628 undi. Beliau memperolehi 32,562 undi berbanding lawannya memperolehi 31,934 undi dan calon Bebas Maimun Yusuf hanya mendapat 685 undi.

## Meninggal dunia
Beliau meninggal dunia pada 28 November 2008 di Institut Aminuddin Baki, Genting Highland, Pahang. Beliau dikatakan rebah ketika bermain badminton di institut itu.Allahyarham meninggal pada umur 59 tahun.

## Rujukan


## Pautan luar
* Buku “Razali Ismail: Arkitek Pendidkan Negara”
Space Patrol Hopper

**Space Patrol Hopper** atau *Space Kid Jun* ialah siri anime TV ketiga yang diterbitkan oleh Toei Animation (ketika itu Toei Doga). Ia bersiaran dari 1 Februari hingga 29 November 1965 dan mengandungi 44 episod kesemuanya.
Sally, the Witch

ialah manga dan anime awal gadis ajaib (*magical girl*). Ia merupakan anime pertama seumpamanya diterbitkan oleh Toei Animation. Siri pertama anime ini mula bersiaran dari 5 Disember 1966 hingga 30 Disember 1968 dan mengandungi 109 episod kesemuanya. Manakala siri kedua bagi anime ini mula bersiaran dari 9 Oktober 1989 hingga 23 September 1991 dan mengandungi 88 episod kesemuanya. Kedua-dua siri anime ini disiarkan di TV Asahi.
Ifrit

**Ifrit** (Arab: *Afrīt*: عفريت, jamak *Afārīt*: عفاريت), merupakan sejenis jin yang disebut di dalam al-Qur'an.

## Ifrit dalam al-Qur'an
Ifrit disebut di dalam al-Qur'an, Surah An-Naml (27:39)
:Berkatalah Ifrit dari golongan jin: Aku akan membawakannya kepadamu sebelum engkau bangun dari tempat dudukmu dan sesungguhnya aku amatlah kuat gagah untuk membawanya lagi amanah. (Surah An-Naml, ayat 39)

## Ifrit dalam budaya popular
Dalam budaya popular, ifrit sering digambarkan sebagai makhluk halus yang mewakili unsur api.
Get TAK

**Get TAK** (BI: *NOT gate*) adalah sebuah get logik yang mengendalikan kendalian logik tak. Get TAK juga dipanggil sebagai penyonsang kerana ia menghasilkan keluaran yang berlawanan logik dengan masukannya. Get ini hanya menerima satu masukan logik sahaja iaitu antara TINGGI (1) atau RENDAH (0). Get logik ini digunakan untuk menghasilkan keluaran songsang bagi get-get logik lain. Contohnya, get TAK DAN adalah gabungan antara get TAK dan get DAN, setiap keluaran yang terhasil adalah berlawanan dengan setiap keluaran yang terhasil bagi get DAN.

## Jadual kebenaran
Oleh kerana get ini hanya menerima satu masukan, maka bilangan kombinasi masukan adalah dua (berdasarkan 2n di mana n adalah bilangan masukan).

## Lihat juga
* Get logik
* Get TAK DAN
Linda Jasmine

**Linda Jasmine Hashim** Datuk **Murad Mohamed Hashim** (lahir 19 Ogos 1972) merupakan pakar tarian dan pakar koreografi di Malaysia. Beliau juga terlibat sebagai tenaga pengajar untuk Akademi Fantasia. Selain itu, beliau merupakan salah seorang pengasas serta jurulatih di Studio Seni Persembahan Linda Jasmine (*Linda Jasmine Performing Arts Studio*).

## Kehidupan peribadi
Pada 14 Februari 2009, beliau telah berkahwin buat kali kedua dengan seorang pelakon Que Haidar  dan pasangan ini dikurniakan 2 orang anak.

## Lihat juga
* Akademi Fantasia

## Pautan luar
* Profil diri mengenai Linda Jasmine
* Mengenai Linda Jasmine , dari forum Super Dancer Online Extreme

## Rujukan
ZYX

**ZYX** (ジックス) ialah kumpulan pertama Hello! Project yang diambil dari Hello! Project Kids. Nama kumpulan ini disebut, "zicks" ("jikkusu" dalam Bahasa Jepun ), lebih senang disebut huruf ke huruf (*bukan* "zee-why-ecks").

ZYX ialah kumpulan yang aktif pada tahun 2003 dan diketuai oleh ahli Morning Musume, Yaguchi Mari. Juga disertai oleh lima orang dari Hello! Project Kids Umeda Erika, Saki Shimizu, Yajima Maimi, Momoko Tsugunaga, dan Murakami Megumi.

ZYX telah memasarkan du single dibawah label PICCOLO TOWN . Kumpulan ini kembali untuk menyanyi dalam album nyanyian semula Hello! Project iaitu Hello!Project Champloo ~Happy Marriage Song Shuu~ yang berkemungkinan terdapat dua ahli baru.

## Ahli

Dari Morning Musume:
* Yaguchi Mari (矢口真里, Ketua)
Dari Hello! Project Kids:
* Umeda Erika (梅田えりか) (°C-ute)
* Saki Shimizu (清水佐紀) (Berryz Koubou)
* Yajima Maimi (矢島舞美) (°C-ute)
* Momoko Tsugunaga (嗣永桃子) (Berryz Koubou)
* Murakami Megumi (村上愛) (°C-ute)

### ZYX-α
* Niigaki Risa (新垣里沙)
* Kusumi Koharu (久住 小春)
* Tsugunaga Momoko (嗣永桃子)
* Chinami Tokunaga (徳永千奈美)
* Maasa Sudou (須藤茉麻)
* Umeda Erika (梅田えりか)
* Wada Ayaka (和田彩花)
* Ogawa Saki (小川紗季)

## Diskografi

### Single

### DVD

# [2003.09.10] SingleV 行くZYX! FLY HIGH
# [2003.12.26] SingleV 白いTOKYO

## Pantauan Luar

* Profil Rasmi
* Wikipedia Jepun: ZYX
Penglihatan warna

**Penglihatan warna** merupakan kebolehan suatu organisma atau mesin untuk membezakan objek berdasarkan panjang gelombang (atau frekuensi) cahaya yang dipancarkan atau dipantulkan. Sistem saraf kemudian mengesan warna dengan membandingkan gerak balas terhadap cahaya beberapa jenis penerima foto kon di dalam mata. Sel-sel kon ini peka terhadap bahagian yang berlainan dalam spektrum nampak. Julat spektrum nampak dan bilangan kon berbeza mengikut spesies. Bagi manusia, julat spektrum ini adalah di antara sekitar 380 hingga 780 nm (dari ultraunggu hingga ke inframerah), dan biasanya memiliki tiga jenis kon. 

Warna memainkan peranan penting dalam penglihatan manusia. Pengenalan sesuatu objek boleh dibuat berdasarkan warna objek tersebut. Kod-kod jalan raya misalnya banyak menggunakan warna-warna tertentu bagi memudahkan dan menjaga keselamatan pengguna jalan raya.

Penglihatan warna bagi manusia berkembang dengan baik sebaik sahaja manusia dilahirkan. Ini bermakna bayi berkebolehan membezakan warna sama seperti orang dewasa.

## Masalah penglihatan warna
Kecacatan penglihatan warna selalunya berkait rapat dengan masalah pada sel-sel penerima retina. Kebanyakan penghidap masalah penglihatan warna tidak sedar masalah ini kerana beranggapan orang lain juga melihat warna sama sepertinya. Oleh itu, ujian penglihatan warna perlu dijalankan bagi mengenal pasti setiap individu yang mempunyai masalah rabun atau buta warna.

Masalah penglihatan warna selalunya adalah penyakit keturunan yang tidak boleh diubati, tetapi ada penyakit-penyakit tertentu yang menyebabkan berlakunya rabun warna seperti kencing manis.

### Ujian
Bagi memastikan sama ada seseorang itu benar-benar menghadapi masalah penglihatan warna, ujian-ujian tertentu boleh dijalankan.
* Ujian Ishihara – Buku ujian yang mengandungi angka simbol tertentu yang digabungkan dalam warna-warna tertentu.
* Ujian Farnworth D – 15 – Ujian penyusunan yang menglibatkan warna tertentu mengikut urutan yang ditetapkan.
* Ujian Latern – Ujian menamakan atau memadankan warna tertentu yang dilihat.
* Ujian anomaloskop
Gigi

**Gigi** () ialah struktur putih kecil yang terdapat di dalam mulut manusia dan juga haiwan vertebrat. Gigi digunakan untuk mengoyak, mengikis, memotong dan mengunyah makanan. Sesetengah haiwan, terutamanya karnivor, juga menggunakan gigi untuk memburu atau mempertahankan diri. Gigi mempunyai lapisan enamel dan dentin; akarnya diselaputi oleh gusi.

## Penjagaan gigi

* Memflos gigi sebelum memberus
* Berus gigi dua kali sehari
* Gunakan berus gigi yang betul
* Dapatkan pemeriksaan gigi dua kali setahun
* Kunjungi doktor gigi anda sebelum mengandung
* Berhenti merokok
* Kurangkan minuman bergas, kopi dan alkohol
* Tingkatkan pengambilan kalsium
* Amalkan pengambilan vitamin C dan D
* Tidur sekurang-kurangnya lapan jam setiap malam

## Masalah berkaitan gigi

### Plak dan kalkulus
Plak merupakan lapisan nipis dan melekit mengandungi bakteria yang sentiasa terbentuk di dalam mulut. Ia lembut dan mudah dihilangkan dengan memberus gigi atau flos. Selepas makan, sisa makanan akan ditukarkan menjadi plak melalui tindakan penguraian bakteria. Jika dibiarkan, plak ini akan menebal dan bakteria akan membiak. Jika ia tidak dibersihkan dalam masa 24 jam, plak ini akan mula mengeras disebabkan enapan garam kalsium dari air liur dan membentuk kalkulus, ataupun tartar. Struktur enapan yang keras dan melekat kuat ini hanya dapat disingkirkan melalui pembersihan gigi oleh doktor iaitu "pengikisan".

### Penyakit periodontal
Penyebab utama bagi penyakit periodontal ialah pengumpulan plak bakteria. Apabila plak terbentuk di sepanjang permukaan gusi, ia akan menyebabkan gusi membengkak dan mudah berdarah. Ini dikenali sebagai gingivitis. Jika plak ini tidak disingkirkan, toksin akan menyebabkan gusi lekang dari gigi dan membentuk lekuk di antara gigi dan gusi. Jangkitan di bahagian ini akan memusnahkan gentian yang memegang gigi di tempatnya. Tulang penyokong gigi juga akan rosak. Keadaan ini dikenali sebagai periodontitis.

### Karies gigi
Karies gigi merupakan penyakit disebabkan mikrob yang memusnahkan gigi. Ia menjejaskan tisu-tisu gigi yang keras (enamel). Sesetengah bakteria plak akan menghasilkan asid dari karbohidrat; asid ini akan melarutkan enamel gigi dan membentuk lesi karies yang akhirnya memusnahkan gigi jika tidak dirawat.

## Rujukan

## Pautan luar
* Nama Gigi Anda dan Bila ia Tumbuh.
Gusi

**Gusi** merupakan suatu bahagian tisu mukosa yang memegang gigi di dalam mulut.

## Penyakit gusi

Gigi dan gusi adalah seperti isi dan kuku di mana kedua-duanya berkait rapat dan tahap kesihatan gusi pasti memberi kesan kepada gigi. Penyakit gusi disebabkan kuman plak pada gigi berdekatan dengan gusi, yang tidak dibersihkan dengan betul. Kuman ini menyebabkan gusi menjadi radang atau bengkak. Jika penyakit gusi tidak dikawal dengan baik, ia akan memburuk sehingga boleh menyebabkan gigi menjadi longgar dan tertanggal.

Seperti gigi, gusi juga terdedah kepada ancaman daripada pembentukan plak. Sekiranya plak tidak ditanggalkan secara kerap, termasuk di kawasan di bawah garisan gusi, ia akan merengsakan gusi seterusnya mengakibatkan penyakit gusi. Penyakit gusi bukan sahaja menyebabkan kesakitan dan pendarahan gusi tetapi juga akan melemahkan sokongan terhadap gigi.
Kolesterol

**Kolesterol** ialah bahan berlemak (lipid) yang merupakan sebahagian daripada membran luar sel dalam badan haiwan. Ia juga ditemui dalam edaran darah manusia. Dua sumber utama kolesterol dalam darah diperoleh daripada pemakanan dan pengeluaran hati.

Kolesterol pemakanan datang daripada daging, ayam, ikan dan produk tenusu. Selepas makan, kolesterol diserap oleh usus ke dalam peredaran darah dan diselaputi oleh protein. Kolesterol bersalut protein ni dipanggil chylomicron.

Hati mampu menyingkirkan kolesterol daripada peredaran darah dan juga menghasilkan kolesterol serta merembeskan kolesterol ke dalam peredaran darah. Selepas makan, hati mengeluarkan chylomicron daripada peredaran darah. Di antara waktu makan, hati menghasilkan dan merembeskan kolesterol kembali ke dalam peredaran darah.

Kolesterol tidak boleh larut dalam darah kecuali jika ia bergabung dengan protein khas yang dipanggil lipoprotein. Kolesterol yang dirembeskan oleh hati ke dalam darah boleh bergabung dengan lipoprotein ketumpatan amat rendah (VLDL) atau lipoprotein ketumpatan tinggi (HDL).

Kolesterol LDL yang terhasil daripada metabolisme kolesterol VLDL dalam aliran darah, dikenali sebagai kolesterol ‘jahat’ manakala kolesterol HDL dikenali sebagai kolesterol baik.

## Kolestrol penyebab serangan jantung

Seseorang individu terdedah kepada serangan jantung bila dia mempunyai kolesterol LDL yang lebih tinggi daripada kolesterol HDL.

Lipoprotein LDL menyebabkan kolesterol melekat pada dinding arteri, menyebabkan pembentukan bahan keras dan tebal yang dipanggil plak kolesterol. Lama-kelamaan, plak kolesterol menyebabkan dinding arteri menebal dan saluran arteri semakin sempit, satu proses yang dipanggil atherosclerosis.

Arteri koronari membekalkan darah dan oksigen kepada otot jantung. Bila arteri koronari menyempit disebabkan atherosclerosis, ia tidak mampu membekalkan darah dan oksigen secukupnya kepada otot jantung. Kekurangan oksigen ke otot jantung menyebabkan dada sakit, juga ketulan darah dalam arteri yang menyebabkan saluran itu tersumbat dan membawa kepada kematian otot jantung (serangan jantung).

Zarah kolesterol HDL menghalang proses atherosclerosis dengan menarik kolesterol daripada dinding arteri dan menyingkirkannya melalui hati, untuk dibuang menerusi hempedu. Ia juga mengganggu pengumpulan kolesterol pada dinding arteri oleh zarah kolesterol LDL.

## Lihat juga
*Testosteron

## Pautan luar
* Detection, Evaluation, and Treatment of High Blood Cholesterol in Adults US National Institutes of Health Adult Treatment Panel III
* Aspects of fat digestion and metabolism - UN/WHO Report 1994
* American Heart Association - "About Cholesterol"

## Rujukan
Stenosis spina

**Stenosis spina** bukan penyakit, ia merujuk kepada masalah penyempitan ruang tulang belakang dan saraf tunjang. Apa saja punca penyempitan salur spina adalah spinal stenosis seperti kebas, lemah, kejang atau sakit pada kaki apabila menggerakkan bahagian belakang ketika duduk.

## Gejala

* Penyempitan tulang belakang selalunya tidak menimbulkan masalah, tetapi jika penyempitan itu menekan tulang belakang atau saraf tulang belakang, ia akan membentuk gejala. Selalunya ia bermula dengan rasa sakit yang sedikit sebelum berubah menjadi makin teruk.
* Rasa sakit atau kejang pada kaki. Selalunya rasa kejang pada kaki bermula selepas berdiri terlalu lama atau ketika berjalan. Rasa sakit itu hilang apabila membengkok atau duduk tetapi terjadi kembali apabila berdiri semula.
* Rasa sakit pada belakang dan pinggul. Cakera yang teranjak boleh menekan saraf pada bahagian bawah tulang belakang. Ia membawa kepada rasa sakit yang bermula pada pinggul atau punggung yang turun ke bahagian kaki. Rasa sakit makin teruk ketika duduk tetapi hanya menjejaskan satu bahagian saja. Rasa kebas, lemah dan rasa digigit gigit pada kaki atau jari kaki jug amungkin ada.
* Rasa sakit pada tengkuk dan bahu. Biasanya berlaku apabila saraf tengkuk ditekan. Ia mungkin terjadi sekali sahaja atau mungkin kronik. Kadangkala ia akan turun pada tangan atau lengan, dan kadangkala ia akan menyebabkan sakit kepala dan lemah otot.
* Hilang kawalan pundi kencing (sindrom *cauda equina*). Dalam kes yang serius, saraf pundi kencing atau usus terjejas menyebabkan sebahagian atau keseluruhan bahagian pundi kencing terjejas. Ia terjadi di kalangan tiga hingga empat peratus pesakit.

## Rawatan bukan pembedahan

* Ubat anti radang bukan steroid (NSAID). Biasanya membabitkan ubat yang boleh dibeli di kaunter seperti aspirin atau ibuprofen.
* Analgesik - bukan penahan sakit.
* Pengambilan makanan tambahan.
* Berehat atau mengehadkan aktiviti yang boleh menghilangkan gejala.
* Terapi fizikal.
* Pemakaian alat bantuan seperti korset.
* Suntikan epidural.
* Pusat Rawatan Tanpa Ubat (PUSRATU).
Hukum Ohm

litar elektrik, **Hukum Ohm** menyatakan bahawa arus elektrik, *I* yang mengalir malalui sesuatu pengalir antara dua titik yang lain adalah berkadar langsung 

:I = \dfrac{V}{R}

Hukum ini dinamakan sempnea Georg Ohm, yang menunjukkan perubahan arus dan beza kepupayaan dalam litar elektrik ketika menggunakan dawai yang mempunyai panjang berbeza.

Hukum ini sangat berguna dalam bidang kejuruteraan elektrik dan elektronik kerana menunjukkan hubungan arus, voltan dan rintangan pada tahap makroskopik, iaitu sebagai unsur dalam litar elektrik. Pada tahap mikroskopik, ahli fizik menggunakan persamaan vektor lain yang berhubung kait dengan Hukum Ohm.

## Fizik
Ahli fizik sering menggunakan Hukum Ohm bentuk kontinuum:

: \mathbf{J} = \sigma \cdot \mathbf{E} 

di mana **J** ialah kemampatan arus (iaitu arus per unit luas), σ ialah konduktiviti, dan **E** ialah medan elektrik.

Beza keupayaan ditakrifkan sebagai

:{\Delta V} = -\int {\mathbf E \cdot dl} 

atau, jika medan elektrik tidak diganggu oleh pilihan arah (seperti dalam litar elektrik):

: = {E}{L} \ 

di mana *L* merupakan jarak antara dua titik yang dimaksudkan. Disebabkan **J** adalah sama dengan *I/A*, persamaan Hukum Ohm menjadi:

:{I \over A} = {\sigma |\Delta V| \over L}

Rintangan elektrik pula ditakrifkan melalui kuantiti konduktiviti, panjang, dan luas keratan rentas:

:{R} = {L \over \sigma A}

Dari situ, Hukum Ohm boleh diterbitkan sebagai

:{|\Delta V| \over R}={I}

yang lebih menyerupai persamaan bentuk makroskopik.

## Pautan luar
* Calculation of Ohm's law '''·''' The Magic Triangle
* Calculation of electric power, voltage, current and resistance
* Interactive calculator for Ohm's Law and other circuit parameters 
* An interactive simulation of simple electric circuit.
* An interactive and downloadable Ohm's Law calculator.
Jujukan Imbasan Elektronik Aktif

**Jujukan Imbasan Elektronik Aktif** (*Active Electronically Scanned Array* - AESA) juga dikenali sebagai radar Jujukan Fasa Aktif merupakan sejenis radar yang berfungsi sebagai pemancar dan penerima yang terdiri daripada modul pemancar/penerima (T/R) kecil yang banyak. Kelebihan utamanya ialah kadar imbasan yang pendek atau serta-merta (milisaat), jarak mengesan yang lebih luas, bilangan sasaran yang dapat dijejak dan dikunci masuk (melalui pelancar tangkas berganda) lebih banyak, kebarangkalian rendah untuk dipintas, kemampuan untuk berfungsi sebagai radio serta mod udara dan darat yang serentak.

Kemudi mekanikal mungkin ditambah pada radar AESA bagi meningkatkan lagi jarak pandangan radar. Prestasi pergerakan antena radar AESA tidak semestinya lebih laju berbanding radar tradisional kerana tempoh masa pengemaskinian kadar imbasan tidak bergantung kepada kelajuan sesebuah antena radar.

## Reka bentuk
Radar AESA dibina dengan reka bentuk mekanikal yang amat mudah kerana tidak memerlukan hidraulik yang sebegitu kompleks bagi menggerakkan antena. Radar AESA hanya memerlukan ruang yang kecil jika dibandingkan dengan radar biasa. Ini disebabkan oleh pengurangan keperluan infrastruktur dan semestinya tiada julat pergerakan (*range of motion*).

## Ciri-ciri
Radar AESA mempunyai:
*Rintangan tindak balas elektronik (ECM) yang tinggi:
**Imbasan radar yang teramat pantas menyebabkan kesukaran peranti ECM untuk mencari azimut dan aras ketinggian dengan tepat di mana gelombang radar terbabit ditujukan.
**Perhubungan antara penguat dan radar AESA menghasilkan kuasa pancaran hakiki (ERP) yang tinggi menyukarkan peranti ECM aktif untuk menggunakan teknik gangguan bunyi bagi mengganggu radar dengan berkesan.
*Imbasan pemancar yang sebegitu pantas di mana kebarangkalian rendah untuk dipintas.
*Kemungkinan rendah berlakunya kegagalan voltan kerana secara relatifnya voltan yang sangat rendah di mana setiap elemen pancaran tunggal beroperasi; Ini digabungkan dengan penyahgredan lembut.

## Pautan luar
* Jujukan Pengimbas Elektronik Aktif – Pembangunan Teknologi Terhebat
* FLUG REVUE Disember 1998: Teknologi radar pesawat tempur udara moden 
* Radar dan jujukan fasa - Dahulu, Kini dan Masa Depan
Litar Fuji

**Fuji Speedway** adalah sebuah litar perlumbaan yang digunakan untuk perlumbaan Japan GT dan perlumbaan Formula Satu. Litar ini terletak di kaki Gunung Fuji, di Oyama, Daerah Sunto, Wilayah Shizuoka, Jepun. Ia dibina pada awal tahun 1960-an dan menjadi tuan rumah perlumbaan Formula Satu pertama di Jepun pada tahun 1976. Pada tahun 1980-an, Fuji Speedway telah digunakan untuk FIA World Sportscar Championship dan perlumbaan kebangsaan. Asalnya diuruskan oleh Mitsubishi Estate Co, Fuji Speedway telah diambil alih oleh Toyota Motor Corporation pada tahun 2000. Litar ini menjadi tuan rumah untuk Grand Prix Jepun pada tahun 2007, selepas ia tidak diadakan selama 30 tahun, untuk menggantikan Litar Suzuka, yang dimiliki oleh Honda Selepas Fuji Speedway menjadi tuan rumah untuk perlumbaan 2008, Grand Prix Jepun kembali ke Suzuka bagi tahun 2009. Fuji Speedway dikenali untuk mempunyai salah satu jalan lurus terpanjang di litar sukan permotoran, 1.5 km (0,93 batu) panjang.

## Rujukan

## Pautan luar

* Fuji Speedway official website

* Trackpedia's guide to the Fuji Speedway
* Google Map
*Masalah Fuji Speedway
Kebakaran Kompleks Campbell

**Kebakaran [[Kompleks Campbell]]** ialah kes kebakaran yang terburuk pernah berlaku di Kuala Lumpur, Malaysia. Berlaku pada 8 April 1976 iaitu hanya tiga tahun setelah Kompleks Campbell mula dibina, kebakaran tersebut mengakibatkan kerugian sejumlah RM50 juta serta mengorbankan satu nyawa. Terletak di Jalan Campbell (kini Jalan Dang Wangi), Kompleks Campbell mula dibuka pada bulan Mei 1973 dan mengandungi podium setinggi empat tingkat menempatkan gedung pakaian, kedai kamera, kedai jahit, restoran, bar, sebuah kelab malam serta bangunan pejabat setinggi 20 tingkat. Semasa Kompleks Campbell mula dibuka, bangunan ini ialah satu-satunya bangunan pencakar langit di Kuala Lumpur. Bangunan itu dipercayai mula terbakar pada jam 10.30 malam akibat litar pintas.

## Kronologi kejadian
# **10.45 malam** - Asap tebal dikesan di tingkat dua kompleks. 
# **11.00 malam** - Pasukan bomba dan Penyelamat tiba di tempat kejadian. 
# **11.15 malam** - Jalan Campbell ditutup kepada semua lalu lintas. 
# **7 pagi** - Asap masih kelihatan di tingkat tiga dan sebahagian dinding mula retak akibat terlalu panas .
# **10 pagi** - Api mula reda.
# **12.30 tengah hari** - Asap tebal tiba-tiba kelihatan di tingkat 16, 17, 18. 
# **1.30 tengah hari** - Hujan renyai. 
# **1.30 tengah hari** - Kira-kira 100 orang penduduk dan warga polis yang tinggal berdekatan diarahkan berpindah. 
# **2.00 petang** - Hujan lebat tetapi api terus marak dengan cepat. 
# **2.10 petang** - Api merebak dari tingkat ke tingkat bangunan. 
# **2.30 petang** - Bomba menghentikan operasi memadam kerana api terlalu besar. 
# **2.50 petang** - Angin bertiup kencang menyebabkan api bertambah marak dan kaca tingkap mulai jatuh. 
# **3.30 petang** - Api marak ke tingkat 20 dan 21. 
# **4.30 petang** - Api mulai padam dan hanya kelihatan di tingkat paling atas. 
# **5.30 petang** - Jalan Campbell mula dibuka kepada orang ramai. 
# **6 petang** - Orang ramai yang berkumpul menyaksikan kebakaran mula berundur. 
# **2 pagi** - Api dilihat masih membara di tingkat paling atas dan pihak berkuasa ditempatkan di situ mengawal keadaan.

## Fakta menarik
* Insiden kebakaran besar berlaku semasa filem pecah panggung Hollywood, *[[The Towering Inferno]]* masih segar dalam ingatan rakyat Malaysia.
* Mendiang Tan Sri Lim Thean Leong, pengerusi serta pengasas Bolton Berhad, syarikat yang memiliki bangunan tersebut dilaporkan tenang semasa mendengar kejadian kebakaran besar tersebut.
* Persatuan Perlindungan Kebakaran Malaysia (FPAM) telah ditubuhkan pada tahun yang sama selepas insiden kebakaran besar tersebut.
* Insiden kebakaran besar tersebut juga telah mendedahkan kelemahan dari segi aspek piawaian keselamatan bangunan ketika kebakaran serta kemampuan pasukan bomba yang terhad. Akibat daripada tragedi tersebut, satu undang-undang telah diluluskan bagi mewajibkan setiap bangunan tinggi mematuhi piawaian keselamatan kebakaran sebelum dibenarkan untuk didiami atau digunakan bagi tujuan komersial.

## Lihat juga
* Tragedi letupan kilang mercun Bright Sparklers
* Kebakaran Madrasah Kedah 1989

## Rujukan
* 

### Petikan
Nija

**Siti Harnizah Tahar** atau **Nija** ialah seorang finalis *Akademi Fantasia* musim pertama. Dilahirkan pada 21 Januari 1983 di Pontian, Johor.
Probiotik

**Probiotik** ialah makanan tambahan yang mengandungi bakteria atau ragi baik melekat pada dinding usus untuk menjadikan manusia kuat dan sihat. Ia menggalakkan kesihatan yang baik, menghasilkan keseimbangan dan membantu sistem penghadaman berfungsi dengan baik.

## Kebaikan probiotik

### Mengurangkan gejala alahan terhadap laktosa
Enzim laktase menukarkan laktosa (di dalam produk tenusu) kepada glukosa dan galaktosa yang boleh digunakan oleh tubuh manusia. Mereka yang menghidap alahan terhadap laktosa mempunyai tahap enzim laktase yang tidak mencukupi. Ini bermakna laktosa tidak boleh dihadamkan dan diserap, mengakibatkan cirit-birit, senak perut, kembung perut dan sakit abdomen. Probiotik seperti *Laktobasilus gasseri* menghasilkan laktase, oleh itu ia dapat membantu meningkatkan tahap enzim yang rendah sekali gus mengurangkan gejala alahan ini.

### Meningkatkan penghadaman
Mikroflora usus yang seimbang mempunyai kesan positif ketara terhadap penghadaman. Ia membantu mengawal ketidak-hadaman dan senak perut selepas makan.

### Meningkatkan penyerapan galian
Probiotik juga membantu meningkatkan penyerapan galian seperti kalsium, magnesium dan fosforus di dalam badan.

Probiyotik Gıda

### Menghasilkan vitamin
Probiotik berkeupayaan menghasilkan vitamin seperti dan vitamin C dan beberapa jenis vitamin B.

### Melegakan gejala cirit-birit
Probiotik telah terbukti secara klinikal dapat melegakan gejala cirit-birit dan memendekkan tempoh serta kekerapan cirit-birit. Probiotik memulihkan keseimbangan mikroflora, yang menjadi tidak seimbang akibat sesetengah ubat seperti antibiotik yang membunuh semua jenis bakteria termasuk bakteria baik.

### Menguatkan sistem ketahanan badan
Sistem gastrousus ialah organ ketahanan badan yang terbesar bagi tubuh. Keadaannya yang menentang baktenia dan merupakan sistem yang seimbang dapat melegakan tekanan imunologi yang dikaitkan dengan sistem badan yang tidak sihat. Telah terbukti bahawa probiotik mempunyai kesan anti-kolonial ke atas bakteria yang memudaratkan. Kesan positif lain seperti menghalang penghasilan bahan toksik (kesan sampingan daripada metabolisme badan atau dari bakteria jahat) juga telah dibuktikan. Probiotik juga didapati memberi kesan positif ke atas beberapa penyakit gastrousus seperti IBS dan penyakit radang usus. Kajian terkini menunjukkan bahawa dengan pengambilan probiotik yang teratur selesema biasa dan gejala yang teruk dapat dikurangkan.

## Pautan Luar

* Perbezaan Antara Probiotik & Prebiotik Dan Bagaimana Kedua-duanya Berfungsi

##
Getter Robo Gō

**Getter Robo Gō** ialah siri anime ketiga yang menggunakan francais *[[Getter Robo]]*. Dua siri *Getter Robo* sebelum ini adalah terbitan 1970-an tetapi siri ini adalah siri *Getter Robo* terbitan 1990-an. Ia diterbitkan oleh Toei Animation dan siri ini bersiaran dari 11 Februari 1991 hingga 27 Januari 1992 dan mengandungi 50 episod kesemuanya.
Calimero

ialah sebuah siri animasi Jepun bergenre kodomo. Siri ini mula bersiaran dari 15 Oktober 1974 hingga 30 September 1975 dan mengandungi 47 episod kesemuanya. Manakala siri keduanya disiarkan dari 15 Oktober 1992 hingga 9 September 1993 dan mengandungi 52 episod kesemuanya. Kedua-dua siri *Calimero* diterbitkan oleh Toei Animation.

## Watak
* **Calimero** - Watak utama siri ini.
* **Priscilla** - Teman wanita Calimero, seekor burung pemalu.

## Pelakon suara
Saint Seiya

juga dikenali sebagai ***Knights of the Zodiac***, ialah siri manga yang ditulis oleh Masami Kurumada, dan kemudiannya dijadikan anime. Siri asal ini mula bersiaran dari 11 Oktober 1986 hingga 1 April 1989 dan mengandungi 114 episod kesemuanya. Ia diterbitkan oleh Toei Animation dan disiarkan di TV Asahi.
Magical DoReMi

****** ialah siri anime yang diterbitkan oleh Toei Animation. *Magical DoReMi* ialah siri pertama bagi siri *Ojamajo Doremi*. Ia mula disiarkan di Asahi Broadcasting Corporation dari 7 Februari 1999 hingga 30 Januari 2000. Mengandungi 51 episod kesemuanya.
Lady Lady!!

**Lady Lady!!** ialah sebuah siri anime diterbitkan oleh Toei Animation. Ia mula bersiaran dari 21 Oktober 1987 hingga 23 Mac 1988 dan mengandungi 21 episod kesemuanya.
Hello! Lady Lin

**Hello! Lady Lin** ialah susulan kepada anime *[[Lady Lady!!]]*. Ia diterbitkan oleh Toei Animation dan disiarkan dari 12 Mei 1988 hingga 26 Jan 1989. Siri ini mengandungi 36 episod kesemuanya.
Shonen Ninja Kaze no Fujimaru

**Shonen Ninja Kaze no Fujimaru** atau ***Fujimaru of the Wind, the Boy Ninja*** (**少年忍者風のフジ丸**) ialah siri anime TV kedua diterbitkan oleh Toei Animation (ketika itu Toei Doga).

Siri ini mengisahkan seorang penuntut Ninja Master yang sentiasa bersenjatakan samurai apabila berhadapan dengan musuh. Dalam umur yang bergelora, terdapat satu pergaduhan di atas bahan purba yang digambarkan prosedur-prosedur penaklukan dunia. Ninja Master yang kecil, Fujimaru dan seorang budak perempuan bernama Midori bertemu dengan Ninja Masters lain sebagai perjuangan mereka.

Siri anime ini disiarkan di NET (sekarang TV Asahi) dari 7 Jun 1964 hingga 29 Ogos 1965. Ia mengandungi 65 episod kesemuanya.
Informix-4GL

**Informix-4GL** merupakan sebuah bahasa pengaturcaraan 4GL yang dibangunkan oleh Informix pada pertengahan 1980-an. Ia menyertakan SQL terbenam, sebuah bahasa penulis laporan (*report writer language*), sebuah bahasa borang, dan sebuah set terhad kebolehan mustahak (fungsi, kenyataan *if* dan *while*, dsb.).

Projek Informix-4GL dimulakan pada 1985, dengan Chris Maloney sebagai ketua arkitek. Roy Harrington pula bertanggungjawab terhadap enjin Informix Turbo (kemudiannya dinamakan Online). Sebuah Alat Pembangunaan Aplikasi Rancak yang dipanggil Peralatan FourGen CASE, telah diberkaskan sekali dengan Informix-4GL dari 1989 hingga 1996. Satu lagi perkakas pengaturcaraan Informix yang dinamakan "New Era" turut dihasilkan, yang menyokong pengaturcaraan berorientasikan objek serta satu tahap keserasian kod dengan Informix-4GL.

## Aplikasi berdikari
 # Atur cara yang akan dikompil menggunakan fglpc atau c4gl, bergantung kpd versi yg digunakan
 
 # Pilih pangkalan data 
 DATABASE demo
 
 MAIN
   # Mendefinisi satu rekod menggunakan struktur berupa jadual
   DEFINE cust_record LIKE customer.*
 
   # Baca data dari jadual (JDBC, ODBC, eat my dust!)
   SELECT * FROM customer INTO cust_record.* WHERE cust_id=1
 
   # Pratonton data di tengah-tengah skrin
   DISPLAY "Customer: ", cust_record.cust_name AT 10, 10
 
 END MAIN

## Pautan luar
* Laman rerumah IBM Informix
* FourGen CASE Tools - Informix-4GL based Rapid Application Development Environment
* Four J's Development Tools, Querix dan Supra , klon-klon 4GL
* Aubit 4GL, sebuah klon dan set peralatan GPL 4GL.
* Any Room for a 4GL-style Language? , kajian lengkap & bebas mengenai kedudukan 4GL.
* The 4GL Connector for JEE
Aoki Densetsu Shoot!

ialah sebuah siri anime bergenre sukan bola sepak. Siri ini diterajui oleh Toshi, Kazu dan Ken selaku watak utama. Ia bersiaran dari 7 November 1993 hingga 25 Disember 1994 dan mengandungi 58 episod kesemuanya. Diterbitkan oleh Toei Animation dan disiarkan di Fuji TV pada setiap Ahad, jam 9.00 pagi.

## Watak
***Toshihiko Tanaka**
***Kazuhiro Hiramatsu**
***Shiraishi Kenji**
***Kazumi Endo**
***Yoshiharu Kubo**
***Atsushi Kamiya**
:Nombor: 7
:Posisi: Pemain tengah
:Kelas: Junior
:Tarikh Lahir: 11 Oktober 1974
:Tinggi: 175cm
:Berat: 63kg
***Keigo Mahori**
***Yutaka Sasaki**
:Nombor: 6
:Posisi: Pemain barisan depan
:Kelas: Mahasiswa
***Shinichi Nitta**
:Posisi: Pertahanan
:Kelas: Mahasiswa

## Muzik
**Tema pembukaan**
:"Keep Going until Reaching your Dream"～ (Yell ~Anata no Yume ga Kanau Made~)" oleh WENDY
**Tema penghujung**
:1. "Sunao de Itai" oleh WENDY (1-46, 58)
:2. "Watashi Datte" oleh Noriko Hidaka (47-57)

## Pautan luar
* Laman rasmi anime  
* 
* Aoki Densetsu Shoot! (Rancangan TV) di TV.com